open-index/open-wikipedia-markdown huggingface dataset:
கி. அமுதா செல்வி

**கி. அமுதா செல்வி** என்பவர் தமிழ் எழுத்தாளர் ஆவார். இவர் தமிழ்நாட்டு அரசின் பள்ளிக்கல்வித் துறையில் பட்டதாரி ஆசிரியராகப் பணியாற்றி வருகிறார். 

## படைப்புகள்
வால் முளைத்த பட்டம் என்ற சிறார் கதைத் தொகுப்பு, புயலுக்குப் பின் என்ற சிறார் புதினம், பசி கொண்ட இரவு என்ற சிறுகதைத் தொகுப்பு ஆகியவை இவரின் படைப்புகளாகும். இவர் இந்து தமிழ் திசை இதழில் சிறப்புப் பக்கத்தில் பல கட்டுரைகளை எழுதியுள்ளார். இவற்றில் பெரும்பான்மையானவை கல்வி தொடர்பான கட்டுரைகளாகும்.

## பெற்ற விருதுகள்
இவர் எழுதிய பசி கொண்ட இரவு என்ற சிறுகதைத் தொகுப்பிற்கு பால்வண்ணம் நினைவு இலக்கிய விருது, தமிழ்நாடு முற்போக்கு எழுத்தாளர் கலைஞர்கள் சங்கத்தின் 2023 ஆம் ஆண்டிற்கான கலை இலக்கிய விருது, திருப்பூர் சக்தி விருது ஆகிய விருதுகள் வழங்கப்பட்டுள்ளன.

## மேற்கோள்கள்

பகுப்பு:தமிழ்ப் பெண் எழுத்தாளர்கள்
பெண்ணின் தனியறை (ஒளிப்படவியல்)

**பெண்ணின் தனியறை ஒளிப்படவியல்** *(Boudoir photography)* என்பது ஒரு ஒளிப்பட பாணியாகும், இது ஒரு ஒளிப்படக் கலைக்கூடம், படுக்கையறை அல்லது தனி அணியறை போன்ற  சூழலில் அதன் விடயங்களின் நெருக்கமான, காம உணர்வு, காதல் மற்றும் சில நேரங்களில் சிற்றின்ப படங்களைக் கொண்டுள்ளது, இது முதன்மையாக விடயங்கள் மற்றும் அவர்களின் காதல் கூட்டாளிகளின் தனிப்பட்ட இன்பத்திற்காக வடிவமைக்கப்பட்டுள்ளது. இது கவரழகு மற்றும் நிர்வாணக் கலை ஒளிப்படத்திலிருந்து வேறுபட்டது, ஏனெனில் இது பொதுவாக நிர்வாணம் மற்றும் பாலியல் தொடர்பான அணுகுமுறையில் வெளிப்படையானதை விட அதிக தூண்டுதலாக இருக்கிறது, தொடர்ந்து மாதிரியுருவாக இல்லாத விடயங்களைக் கொண்டுள்ளது, மேலும் பரந்த பார்வையாளர்களால் பார்க்கப்படாமல், மாறாக விடயத்தின் கட்டுப்பாட்டில் இருக்க வேண்டும் என்பதற்காக படங்களை உருவாக்கப்படுகிறது.

பெண்ணின் தனியறை ஒளிப்படம் எடுப்பதற்கான பொதுவான உந்துதல்களில், மணமகள் தனது வருங்கால கணவருக்கு திருமண நாளிலோ அல்லது அதற்கு முன்பாகவோ ஒரு ஆச்சரியமான பரிசை வழங்குவது, எடை இழப்பு சிகிச்சைகள் அல்லது பிற வகையான உடல் மாற்றங்களை (மார்பக வளர்ச்சி அல்லது புற்றுநோய் அறுவை சிகிச்சை போன்றவை) மேற்கொள்வது மற்றும் வெளிநாடுகளில் உள்ள சேவையாளர்களுக்கு பரிசாக வழங்குவது ஆகியவை அடங்கும்.

## இவற்றையும் காண்க
* பாலுணர்வுசார் ஒளிப்படவியல்
* பாலுணர்வுக் கிளர்ச்சியம்
* ஆடையற்ற ஒளிப்படம்

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
நாமக்கட்டி

வைணவர்கள் நெற்றியில் திருமண்  இட்டுக்கொள்வதற்கு ஜடேரி கிராமத்தில் தயாரிக்கப்படும் நாமக்கட்டியைப் பயன்படுத்துவர். ஜடேரி கிராமத்தில் 150க்கும் மேற்பட்ட குடும்பத்தினர் குடிசைத் தொழிலாக நாமக்கட்டியை உற்பத்தி செய்கின்றனர். நாமக்கட்டி தயாரிப்பதற்குத் தேவையான வெள்ளை மண்ணை, ஜடேரி கிராமத்திற்கு அருகில் உள்ள தென்பூண்டிப்பட்டு ஊராட்சியில் உள்ள கால்சியம் நிறைந்த வெள்ளைப் பாறைகளை வெட்டி, அரைத்து தூளாக்கி, அதனை தண்ணீரில் இரண்டு நாட்கள் ஊற வைப்பர். பின்னர் தண்ணீரையும், கழிவுகளையும் வெளியேற்றிய பிறகு, அடியில் தங்கி இருக்கும் வெள்ளைக் களிமண்ணிலிருந்து தயாரிக்கப்படும் நாமக்கட்டிகளை வெயிலில் காயவைப்பர். காய்ந்த நாமக்கட்டிகளை நாடு முழுவதும் விற்பனை செய்வர். 
## ஜடேரி நாமக்கட்டிக்கு புவிசார் குற்யீடு
2023ஆம் ஆண்டில் ஜடேரி கிராமத்தில் தயாரிக்கப்படும் **நாமக்கட்டி** புவிசார் குறியீடு பெற்றுள்ளது.
## வீட்டு வைத்தியத்தில் நாமக்கட்டி
நாமக்கட்டியில் கால்சியம் சத்து உள்ளது. இது தசைகள், நரம்பு மண்டலத்தின் இயக்கம் மற்றும் முகத்தில் உண்டாகும் பருக்கள், கொப்புளங்களை நீக்க நாமக்கட்டியைப் பயன்படுத்தலாம். நாமக்கட்டியை அரைத்து அதில் பன்னீர் கலந்து பருக்கள், கொப்புளங்கள் மீது தேய்ப்பது உண்டு. வறட்சியால் முகச் சுருக்கங்கள் நீங்க நாமக்கட்டியை அரைத்து முகத்தில் தேய்த்து கழுவலாம். மேலும் முகம். நீண்ட நேரம் குளிர்ச்சியாக காணப்படும்.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
அம்ரா குரேசி

**அம்ரா குரேசி** (*Humra Quraishi*) (24 ஏப்ரல் 1955-16 சனவரி 2025) தில்லியைத் தளமாகக் கொண்ட ஒரு இந்திய பத்திரிகையாளரும் எழுத்தாளரும் கட்டுரையாளரும் ஆவார். இவர் அரசியல், சமூகப் பிரச்சினைகளில் கவனம் செலுத்தினார், குறிப்பாக காஷ்மீரில் கவனம் செலுத்தினார். *காஷ்மீர்​: தி அன்டோல்ட் ஸ்டோரி, வியூஸ்: யுவர்ஸ் அண்ட் மைன், மீர்: ஏ நாவல்* உள்ளிட்ட பல புத்தகங்களை இவர் எழுதியுள்ளார். குஷ்வந்த் சிங் உடன் இணைந்து *தி குட், தி பேட், தி ரிடிகுலஸ்* போன்ற படைப்புகளையும் இவர் எழுதியுள்ளார்.

## வாழ்க்கை வரலாறு
1955 ஆம் ஆண்டு ஏப்ரல் 24 ஆம் நாள் உத்தரப்பிரதேசத்தின் புடானில் பிறந்த இவர், இலக்னோவில் உள்ள லோரெட்டோ கான்வென்ட்டில் கல்வி பயின்றார். இவர் தில்லியைச் சேர்ந்த எழுத்தாளரும் கட்டுரையாளரும் ஆவார். இவர் *மோர் பேட் டைம் டேல்ஸ், டிவைன் லீகசி: தாகர்ஸ் & துருபத், மீர், வியூஸ்: யுவர்ஸ் அண்ட் மைன்* உள்ளிட்ட பல குறிப்பிடத்தக்க படைப்புகளை  எழுதியுள்ளார்.

### இறப்பு
2025ஆம் ஆண்டு சனவரி மாதம் 16 அன்று இதய செயலிழப்பு காரணமாக குருகிராமில் உள்ள ஒரு மருத்துவமனையில் குரேசி இறந்தார். இவரது இறுதிச் சடங்கு சனவரி மாதம் 17 அன்று குர்கானில் உள்ள அஞ்சுமான் பாகியாவில் நடைபெற்றன.

## மேற்கோள்கள்

பகுப்பு:இந்தியப் பெண் எழுத்தாளர்கள்
பகுப்பு:இந்தியப் பெண் ஊடகவியலாளர்கள்
பகுப்பு:2025 இறப்புகள்
பகுப்பு:1955 பிறப்புகள்
ஆசுட்டன்–கிரீன்பர்க்கு மறுசீரமைப்பு வினை

**ஆசுட்டன்–கிரீன்பர்க்கு மறுசீரமைப்பு வினை** (*Aston–Greenburg rearrangement*) என்பது கரிம வேதியியலில் நிகழும்  ஒரு பெயர் வினையாகும். இவ்வினை ஆல்காக்சைடைப் பயன்படுத்தி, 1,2-மறுசீரமைப்பு மூலம் தொடர்புடைய α-ஆலோகீட்டோன்களிலிருந்து மூன்றாம் நிலை α-ஆல்கைல் எசுத்தர்களை உருவாக்க அனுமதிக்கிறது.

## மேற்கோள்கள்

பகுப்பு:பெயர் வினைகள்
பகுப்பு:மறுசீராக்கல் வினைகள்
பகுப்பு:வேதி வினைகள்
எமெட்சுபெர்கர் இண்டோல் தொகுப்பு

**எமெட்சுபெர்கர் இண்டோல் தொகுப்பு** (*Hemetsberger indole synthesis*)  என்பது கரிம வேதியியலில் நிகழும்  ஒரு பெயர் வினையாகும். எமெட்சுபெர்கர்-நிட்டல் தொகுப்பு என்ற பெயராலும் இவ்வினை அறியப்படுகிறது. இவ்வினையில் 3-அரைல்-2-அசிடோ-புரோப்பேனாயிக்கு  எசுத்தர்  வெப்பச் சிதைவு மூலம் ஓர் இண்டோல்-2-கார்பாக்சிலிக் எசுத்தராக சிதையும்.

விளைபொருள்  பொதுவாக 70% அளவிற்கும் அதிகமாக இருக்கும். இருப்பினும், இவ்வினை ஒரு பிரபலமான எதிர்வினை அல்ல. ஏனெனில் நிலைத்தன்மை இல்லாமையும் தொடக்கப் பொருளை ஒருங்கிணைப்பதிலும் சிக்கல் உள்ளது.

## வினை வழிமுறை
எமெட்சுபெர்கர் இண்டோல் தொகுப் வினைக்கான வழிமுறை தெரியவில்லை. இருப்பினும், அசிரின்[3] இடைநிலைகள் தனிமைப்படுத்தப்பட்டுள்ளன. இந்த வினையின் வழிமுறை ஒரு நைட்ரீன் இடைநிலை வழியாக தொடர்வதாக முன்வைக்கப்படுகிறது.

## மேற்கோள்கள்

பகுப்பு:பெயர் வினைகள்
பகுப்பு:இண்டோல் உருவாகும் வினைகள்
அயர்லாண்டு - கிளைசன் மறுசீரமைப்பு வினை

**அயர்லாண்டு-கிளைசன் மறுசீரமைப்பு வினை** (*Ireland–Claisen rearrangement*)  என்பது கரிம வேதியியலில் நிகழும்  ஒரு பெயர் வினையாகும். இவ்வினையில் அல்லைலிக்கு எசுத்தர் ஒன்றுடன் வலிமையான காரம் சேர்ந்து வினைபுரிந்தால் γ,δ-நிறைவுறா கார்பாக்சிலிக்கு அமிலம் உருவாகும்.

அயர்லாண்டு-கிளைசன் மறுசீரமைப்பு வினை தொடர்பாக பல மதிப்புரைகள் வெளியிடப்பட்டுள்ளன.

## வினை வழிமுறை
அயர்லாண்டு-கிளைசன் மறுசீரமைப்பு வினை என்பது ஒரு வகையான கிளைசன் மறுசீரமைப்பு வினையாகும். எனவே இந்த வழிமுறையானது ஒர் ஒருங்கிணைந்த [3,3]-சிக்மாட்ரோபிக் மறுசீரமைப்பு வினையாகும். உட்வார்ட்டு-ஆப்மேன் விதிகளின்படி ஓர் ஒருங்கிணைந்த, முகத்திற்கு மேலே உள்ள, பெரிசைக்ளிக்கு வினை பாதையைக் காட்டுகிறது. அதாவது ஒரு - பிணைப்பு ஒரு வினையூக்கமற்ற உள்மூலக்கூறு வினையில் மற்றொரு - பிணைப்பாக மாற்றப்படுகிறது.

## மேலும் காண்க
*ஓவர்மான் மறுசீராக்கல் வினை

## மேற்கோள்கள்

பகுப்பு:பெயர் வினைகள்
பகுப்பு:மறுசீராக்கல் வினைகள்
மினாகாங் சட்டமன்றத் தொகுதி

**மினாகாங் சட்டமன்றத் தொகுதி** (Minakhan Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. மினாகாங், பாசிர்காத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
புரோன்கோசெலா வியட்நாமென்சிசு

**புரோன்கோசெலா வியட்நாமென்சிசு** (*Bronchocela vietnamensis*) என்பது ஓந்தியின் ஒரு சிற்றினமாகும். இது வியட்நாமில் மட்டுமே காணப்படும் அகணிய உயிரி ஆகும்.  இதனுடைய முன் கரங்கள் மெலிதாக நீளமாக காணப்படும். 
## மேற்கோள்கள்

பகுப்பு:ஓந்திகள்
பகுப்பு:புரோன்கோசெலா
கசன்பூர், தில்லி

**கசன்பூர், நங்லா** (*Hasanpur, Delhi)*, என்பது இந்தியாவின் தில்லியின், கிழக்கு தில்லி மாவட்டத்தில் உள்ள ஒரு கிராமமாகும். கசன்பூரில் முதலில் சமதக்னி என்ற குலத்தைச் சேர்ந்த பிராமணர்கள் மட்டுமே வசித்து வந்தனர். நவீன நகரமயமாக்கல் அதன் பன்முகத்தன்மையை அதிகரித்துள்ளது. தற்போது இந்தியா முழுவதும் இருந்து பல்வேறு சாதிகள் மற்றும் மதங்களைச் சேர்ந்த மக்கள் இங்கு வசித்து வருகின்றனர்.

கிழக்கு தில்லியின் ஒரு முக்கிய பகுதியில் - பட்பர்கஞ்ச் மற்றும் மயூர் விகாருக்கு அருகில் - கசன்பூர் அமைந்துள்ளது. கசன்பூர் கிராமத்தில்  மேக்சு பாலாஜி மருத்துவமனை, பட்பர்கஞ்ச்/கசன்பூர் டிப்போ/ பட்பர்கஞ்ச் தொழில்துறை பகுதி மற்றும் தேசிய விக்டர் பப்ளிக் பள்ளி ஆகியவை அமைந்துள்ளன.

இந்தக் கிராமம் பெரும்பாலும் நகரமயமாக்கப்பட்டுள்ளது. மேலும் கிராமவாசிகளின் முக்கிய வருமான ஆதாரம் வாடகைகள் மூலம் கிடைக்கிறது. இந்தக் கிராமத்தில் சில பணக்கார நில உரிமையாளர்கள் உள்ளனர். மேலும் நிலங்கள் கையகப்படுத்தப்படுவதற்கு முன்பு கிராமவாசிகளின் நிலம் மண்டாவலி என்ற கிராமம் வரை நீட்டிக்கப்பட்டுள்ளது. கசன்பூர் டிப்போ மற்றும் பட்பர்கஞ்ச் தொழில்துறை பகுதி முழுவதும் கசன்பூர் கிராமத்தின் வருவாய் எஸ்டேட்டின் ஒரு பகுதியாக உருவாகியுள்ளன. டி.எம்.ஆர்.சி (தில்லி மெட்ரோ ரயில் கார்ப்பரேஷன்) சுமார் 700 மீ 2 அளவிலான நிலங்களின் தளர்வு உரிமைகளுக்காக ரூ.5.91 கோடி செலுத்த முடிவு செய்தபோது இந்தக் கிராமம் செய்திகளில் இடம்பெற்றது. இதன் இருப்பிடம் மற்றும் எளிதான இணைப்பு காரணமாக, உச்ச நீதிமன்றத்தில் பயிற்சி பெறும் ஏராளமான வழக்கறிஞர்களின் அலுவலகங்கள் இப்பகுதியில் அமந்துள்ளன.

**பிரபல நபர்கள்** மறைந்த பண்டிட் சம்சேரா சிங் ஜம்தக்னி, கசன்பூர் கிராமத்தைச் சேர்ந்த திரு. மனோகர் நாகார் (வழக்கறிஞர்- உச்ச நீதிமன்றம்) தில்லி மாணவர் பல்கழைஃப்ழக அணியின் துணைத் தலைவராகத் தேர்ந்தெடுக்கப்பட்டார் மற்றும் ஒரு முக்கிய இந்திய தேசிய மாணவர் அணி/காங்கிரஸ் தலைவர் டெல்லியின் நகரமயமாக்கல் காரணமாக, கிராமம் பி டபில்யு டி தொகுதியை ஏற்றுக்கொண்டுள்ளது, எனவே டெல்லியின் மற்ற லால் டோரா கிராமங்களைப் போல இந்தக் கிராமத்தில் தலைவர்கள் (பிரதான்/சர்பஞ்ச்) அமைப்பு இல்லை. தற்போதைய இந்தப் பகுதியின் கவுன்சிலர் திருமதி ரச்னா சேத்தி மற்றும் இந்தத் தொகுதியின் சட்டமன்ற உறுப்பினர் பண்டிட் ஓம்பர்காஷ் சர்மா ஆவார்.

கசன்பூரின் பின்கோடு 110092. ஆகும். இது பட்பர்கஞ்ச் மக்களவைத் தொகுதியின் கீழ் அமைந்துள்ளது.

## மேற்கோள்கள்

பகுப்பு:கிழக்கு தில்லி மாவட்டம்
அம்பார், கர்நாடகா

**அம்பார்**  (Ampar, Karnataka) என்பது இந்தியாவின் கர்நாடக மாநிலத்தில் உள்ள உடுப்பி மாவட்டத்தில் உள்ள குந்தாப்பூர் தாலுக்காவில் அமைந்துள்ள ஒரு கிராமமாகும்.

## புவியியல்
அம்பார், குந்தபுரா நகரத்திலிருந்து சுமார் 15 கிலோமீட்டர் தொலைவில் அமைந்துள்ளது. இவ்வூர் ஆறுகள் மற்றும் காடுகளால் சூழப்பட்டுள்ளது. இந்தக் கிராமம் வெப்பமண்டல பருவமழை காலநிலையைக் கொண்டுள்ளது.  இது மழைக்காலங்களில் அதிக மழைப்பொழிவையும் ஆண்டு முழுவதும் மிதமான வெப்பநிலையையும் கொண்டுள்ளது.

## மக்கள்தொகை விவரம்
அம்பாரில் கன்னடம் பேசும் மக்கள் அதிகமாக வசித்து வருகின்றனர். இங்கு துளுவும் பரவலாகப் பேசப்படுகிறது. உள்ளூர் பொருளாதாரம் பெரும்பாலும் விவசாயத்தை அடிப்படையாகக் கொண்டுள்ளது. இவ்வூரில் அரிசி, தேங்காய் மற்றும் பாக்கு ஆகியவை முக்கிய பயிர்கள் ஆகும்.

## கலாச்சாரம் மற்றும் திருவிழாக்கள்
அம்பாரில் நாக பஞ்சமி, தீபாவளி மற்றும் விநாயகர் சதுர்த்தி போன்ற பண்டிகைகள் கொண்டாடபடுகின்றன. இந்தக் கிராமத்தில் பல கோயில்கள் உள்ளன, இவற்றில் உள்ளூர் சமூகத்தின் வழிபாட்டுத் தலமான ஸ்ரீ மகாலிங்கேஸ்வரர் கோயில் அடங்கும்.

யசிகானா மற்றும் பூத கோலா போன்ற பாரம்பரிய கலை வடிவங்கள் கிராமத்தின் கலாச்சார பாரம்பரியத்தின் ஒரு முக்கிய பகுதியாகும் உள்ளது. மேலும் அவை சிறப்பு சந்தர்ப்பங்களில் நிகழ்த்தப்படுகின்றன.

## கல்வி
இந்தக் கிராமத்தில் ஆரம்ப மற்றும் இடைநிலைக் கல்வி நிறுவனங்கள் உள்ளன. உயர்கல்விக்காக, மாணவர்கள் பெரும்பாலும் குந்தபுரா அல்லது உடுப்பிக்குச் செல்கிறார்கள்.

## இணைப்பு
அம்பார், குந்தபுரா மற்றும் அருகிலுள்ள நகரங்களுடன் சாலை வழியாக இணைக்கப்பட்டுள்ளது. பொது மற்றும் தனியார் பேருந்து சேவைகள் பொதுவாகப் பயன்படுத்தப்படுகின்றன. அருகிலுள்ள ரயில் நிலையம் குந்தபுரா ரயில் நிலையம், மற்றும் அருகிலுள்ள விமான நிலையம் மங்களூர் சர்வதேச விமான நிலையம் ஆகும். இது சுமார் 100 கிலோமீட்டர் தொலைவில் அமைந்துள்ளது.

## மேற்கோள்கள்

பகுப்பு:கருநாடகச் சிற்றூர்கள்
சீசியம் அயோடைடு

**சீசியம் அயோடைடு** (*Caesium iodide*) என்பது சீசியம் மற்றும் அயோடின் ஆகியவற்றின் அயனிச் சேர்மமாகும். இது பெரும்பாலும் ஒளிர்திரை படிமவியல் கருவிகளில் காணப்படும் எக்சு-கதிர் பிம்ப அடர்விக் குழாயின் உள்ளீட்டு பாஸ்பராகப் பயன்படுத்தப்படுகிறது. சீசியம் அயோடைடு ஒளிஎதிர்மின்முனைகள் தீவிர புற ஊதா அலைநீளங்களில் மிகவும் திறன் வாய்ந்தவை ஆகும்.

## தொகுப்பு முறை தயாரிப்பும் கட்டமைப்பும்
இடது|thumb|இரட்டைச் சுவர் கார்பன் நானோகுழாய்களுக்குள் மோனடோமிக் சீசியம் ஆலைடு அணுச் சங்கிலிகள் வளர்க்கப்படுகின்றன.
பருமனான சீசியம் அயோடைடு படிகங்கள் கனசதுர CsCl படிக அமைப்பைக் கொண்டுள்ளன, ஆனால் நானோமீட்டர்-அளவிலான மெல்லிய CsI ஒளிப்படத்தகடுகளின்  கட்டமைப்பு வகையானது வினைவேதிப்பொருளைப் பொறுத்து அமைகிறது-இது மைகாவிற்கு CsCl ஆகவும், இலித்தியம் புளோரைடு, சோடியம் புரோமைடு மற்றும்  ஆகிய வினைவேதிப் பொருள்களுக்கு சோடியம் குளோரைடாகவும் அமைகிறது. 

சீசியம் அயோடைடு அணுச் சங்கிலிகளை இரட்டைச் சுவர் கார்பன் நானோகுழாய்களுக்குள் வளர்க்கலாம். இத்தகைய சங்கிலிகளில் அயோடின் அணுக்கள் சிறிய நிறை கொண்டவை என்றாலும் எலக்ட்ரான் மைக்ரோகிராஃப்களில் Cs அணுக்களை விட பிரகாசமாகத் தோன்றும். இந்த வேறுபாடு Cs அணுக்களுக்கு இடையிலான மின்னூட்ட வேறுபாட்டால் விளக்கப்படுகிறது. இதன் விளைவாக, Cs அணுக்கள் சுவர்களில் ஈர்க்கப்பட்டு, நானோகுழாய் அச்சை நோக்கித் தள்ளப்படும் I அணுக்களை விட வலுவாக அதிர்வுறும்.

## பண்புகள்

## பயன்பாடுகள்
மினுமினுப்பிகளாக இருக்கும் சீசியம் அயோடைடு படிகங்களின் ஒரு முக்கியமான பயன்பாடு, சோதனைத் துகள் இயற்பியலில் மின்காந்த வெப்ப அளவியல் ஆகும். தூய சீசியம் அயோடைடு என்பது ஒப்பீட்டளவில் குறைந்த ஒளி விளைச்சலைக் கொண்ட ஒரு வேகமான மற்றும் அடர்த்தியான ஒளிரும் பொருள் ஆகும், குளிர்விக்கும் போது இப்பண்பு கணிசமாக அதிகரிக்கிறது. இச்சேர்மத்தின்  மிகவும் சிறிய மோலியர் ஆரம் 3.5 செ. மீ. ஆகும். இது இரண்டு முக்கிய உமிழ்வுக் கூறுகளை வெளிப்படுத்துகிறது. ஒன்று புற ஊதாக் கதிர் பகுதிக்கு அருகில் 310 நானோமீட்டர் அலைநீளத்திலும், ஒன்று 460 நானோமீட்டரிலும் உள்ளது. சீசியம் அயோடைடின் குறைபாடுகள் அதிக வெப்பநிலை சாய்வு மற்றும் லேசான நீர் உறிஞ்சும் திறன் ஆகும்.

ஃபோரியர் உருமாற்ற அகச்சிவப்பு (FTIR) நிறமாலைகளில் சீசியம் அயோடைடு ஒரு கற்றை சிதைப்பானாகப் பயன்படுத்தப்படுகிறது. இது மிகவும் பொதுவான பொட்டாசியம் புரோமைடு கற்றை சிதைப்பான்களை விட பரந்த பரிமாற்ற வரம்பைக் கொண்டுள்ளது, இது தொலைதூர அகச்சிவப்பு வரம்பில் வேலை செய்கிறது. இருப்பினும், ஒளியியல் தரமான சீசியம் அயோடைடு படிகங்கள் மிகவும் மென்மையாகவும், பிளவுபடுத்தவோ மெருகூட்டவோ கடினமாக உள்ளன. இவை (பொதுவாக ஜெர்மானியம்) உடன் பூச்சு பூசப்பட்டு, வளிமண்டல நீராவிகளுடனான தொடர்புகளைக் குறைக்க ஒரு உலர்த்தும் கருவியில் சேமிக்கப்பட வேண்டும்.

பிம்பம் அடர்வி உள்ளீட்டு பாஸ்பர்களுக்கு கூடுதலாக, சீசியம் அயோடைடு பெரும்பாலும் தட்டையான பலகம் வடிவ எக்சு கதிர் காணிகளில் ஒளிரும் பொருளாகவும் மருத்துவத்தில் பயன்படுத்தப்படுகிறது.

## மேற்கோள்கள்

பகுப்பு:சீசியம் சேர்மங்கள்
பகுப்பு:உலோக ஆலைடுகள்
பகுப்பு:கார உலோக அயோடைடுகள்
பகுப்பு:அயோடைடுகள்
பகுப்பு:சீசியம் குளோரைடு படிகக் கட்டமைப்பு
காட்மியம் ஆக்சலேட்டு

**காட்மியம் ஆக்சலேட்டு** (*Cadmium oxalate*) என்பது CdC2O4 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம் ஆக்சலேட்டையும் காட்மியம் நைட்ரேட்டையும் சேர்த்து வினைபுரியச் செய்வதன் மூலம் காட்மியம் ஆக்சலேட்டு சேர்மத்தைப் பெறலாம். காற்றில் இச்சேர்மம்  வெப்பச் சிதைவுக்கு உட்பட்டு  காட்மியம் ஆக்சைடை உருவாக்குகிறது. அதே நேரத்தில்  வெற்றிடத்தின் கீழ் வினை நிகழ்ந்தால் உலோக காட்மியம் உருவாகும்.காட்மியம் ஆக்சலேட்டு எத்திலீன் டையமீனிலுள்ள  சால்கோசன்களுடன் வினைபுரிந்து தொடர்புடைய காட்மியம் சால்கோசனைடை உருவாக்குகிறது:
 
: CdC2O4 + E → CdE + 2 CO2↑ (E = S, Se, Te)

## மேற்கோள்கள்

பகுப்பு:காட்மியம் சேர்மங்கள்
பகுப்பு:ஆக்சலேட்டுகள்
புரோன்கோசெலா சமரக்தினா

**புரோன்கோசெலா சமரக்தினா ** (*Bronchocela smaragdina*) என்பது ஓந்தியின் ஒரு சிற்றினமாகும். "மரகதம்" என்பதற்கு இலத்தீன் மொழியில் "சமரக்தினசு" என்று பெயர். இது இந்த சிற்றினத்தின் பிரகாசமான பச்சை நீல நிறத்தினை குறிப்பதாக இடப்பட்டது. இது தென்கிழக்காசியாவில் காணப்படுகிறது.

## புவியியல் வரம்பு
* கம்போடியா
* தாய்லாந்து
* வியட்நாம்

## மேற்கோள்கள்

## மேலும் படிக்க
*Mirko Barts|Barts M, Thomas M. Wilms. 2003. "*Die Agamen der Welt* ". *Draco* **4** (14): 4-23. (in German).
*George Albert Boulenger|Boulenger GA]]. 1895. *Catalogue of the Lizards in the British Museum (Natural History). Second Edition. Volume I. ... Agamidæ.* London: Trustees of the British Museum (Natural History). (Taylor and Francis, printers). xii + 436 pp. + Plates I-XXXII. (*Calotes smaragdinus*, new combination, pp.&nbsp;319–320).
*Malcolm Arthur Smith. 1935. *The Fauna of British India, Including Ceylon and Burma. Reptilia and Amphibia. Vol. II.—Sauria.* London: Secretary of State for India in Council. (Taylor and Francis, printers). xiii + 440 pp. + Plate I + 2 maps. (*Calotes smaragdinus*, p.&nbsp;185).

பகுப்பு:ஓந்திகள்
பகுப்பு:புரோன்கோசெலா
நெப்டியூனியம்(V) ஆக்சைடு

**நெப்டியூனியம்(V) ஆக்சைடு** (*Neptunium(V) oxide*) என்பது Np2O5 என்ற  மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியம் பெண்டாக்சைடு என்ற பெயராலும் இச்சேர்மம் அறியப்படுகிறது. சாத்தியமுள்ள இரண்டு நெப்டியூனியம் ஆக்சைடுகளில் இதுவும் ஒன்றாகும். நெப்டியூனியம்(IV) ஆக்சைடு மற்றொரு நெப்டியூனியம் ஆக்சைடாகும். 

## வரலாறு
நெப்டியூனியம்(V) ஆக்சைடு முதன்முதலில் 1963 ஆம் ஆண்டு நெப்டியூனைல்(V) அயனிகளைக் கொண்ட உருகிய இலித்தியம் பெர்குளோரேட்டு வழியாக ஓசோனைச் செலுத்தி, விளைபொருளை வீழ்படிவாக்குவதன் மூலம் தயாரிக்கப்பட்டது.

## தயாரிப்பு
நெப்டியூனியம்(VI) ஆக்சைடு (NpO3·xH2O), நெப்டியூனைல்(V) ஐதராக்சைடு (NpO2OH), நெப்டியூனைல்(VI) ஐதராக்சைடு  (NpO2(OH)2),  நெப்டியூனியம்(V) நைட்ரேட்டுகள் (NpO(NO3)3 அல்லது NpO2NO3) போன்ற நெப்டியூனியத்தின் பிற சேர்மங்களை அதிக வெப்பநிலையில் சுட்டு நெப்டியூனியம்(V) ஆக்சைடைத் தயாரிக்கலாம்.

கரைசலிலுள்ள நெப்டியூனைல் அயனிகளை வீழ்படிவாக்குவதன் மூலமும் இதைத் தயாரிக்கலாம்.:

::2NpO2+(நீரிய) + H2O(நீர்மம்) -> Np2O5(படிகம்) + H+(நீரிய)

## வினைகள்
நெப்டியூனியம்(V) ஆக்சைடு 700 கெல்வின் வெப்பநிலையில் சிதைவடைந்து, நெப்டியூனியம்(IV) ஆக்சைடு மற்றும் ஆக்சிசன் வாயுவை உருவாக்குகிறது:

: Np2O5 -> NpO2 + 1/2 O2 

நெப்டியூனைல்(VI) ஐதராக்சைடை அதிக வெப்பநிலையில் சுட்டு உற்பத்தி செய்யப்படும் நெப்டியூனியம்(V) ஆக்சைடு சேர்மம் NpO2 சேர்மத்தை அடைவதற்கு முன்பு ஓர் இடைநிலை கட்டமான Np4O9 வழியாகச் செல்கிறது.

## கட்டமைப்பு

நெப்டியூனியம்(V) ஆக்சைடு ஓர் அடுக்கு அமைப்பை ஏற்றுக்கொள்கிறது. வெவ்வேறு அடுக்குகளில் உள்ள தொடர்புடைய நெப்டியூனியம் அணுக்கள் ஆக்சிசன் அணுக்களால் பாலமாகி, நெப்டியூனைல் நேர்மின் அயனிகளின் சங்கிலிகளை உருவாக்குகின்றன. ஒவ்வொரு அடுக்குக்குள்ளும், நெப்டியூனைல் நேர்மின் அயனிகள் ஆக்சிசன் அணுக்களால் இணைக்கப்பட்டுள்ளன.

நெப்டியூனியம்(V) ஆக்சைடின் படிக அமைப்பு மூன்று தனித்துவமான நெப்டியூனியம் தளங்களைக் கொண்டுள்ளது. இரண்டு தளங்கள் ஐங்கோண இருபிரமிடல் ஒருங்கிணைப்பு வடிவவியலைக் கொண்டுள்ளன. மற்றொன்று நாற்கோண இருபிரமிடல் ஒருங்கிணைப்பு வடிவவியலைக் கொண்டுள்ளது.

நெப்டியூனியம்(V) ஆக்சைடு படிகங்கள் ஒற்றைச் சாய்வு கொண்டவையாகும். P2/c என்ற இடக்குழுவும், ஒர் அலகு செல்லிற்கு நான்கு வாய்ப்பாட்டு  அலகுகளும் a=8.17Å, b=6.58Å, c=9.313Å, மற்றும் β=116.09°. என்ற அணிக்கோவை அளவுருக்களும் கட்டமைப்பில் உள்ளன. சேர்மத்தின் அடர்த்தி 8.18 கிராம்/செ.மீ3 ஆகும்.

## பிற பண்புகள்
நெப்டியூனியம்(V) ஆக்சைடு 22 கெல்வின் வெப்பநிலையில்  எதிர்பெர்ரோ காந்த வரிசைப்படுத்தலுக்கு உட்படுகிறது.

## மேற்கோள்கள்

பகுப்பு:நெப்டியூனியம் சேர்மங்கள்
பகுப்பு:ஆக்சைடுகள்
பறவை ஒளிப்படவியல்

**பறவை ஒளிப்படவியல்** *(Bird photography)*என்பது பறவைகளின் ஒளிப்படங்களை எடுக்கும் ஒரு சிறப்பு துறையாகும். இது பறவைகளின் நடத்தை, தோற்றம் மற்றும் வாழ்விடங்கள் போன்ற விடயங்களை ஒளிப்படம் எடுக்கும் செயற்பாடாகும். 
பறவை ஒளிப்படவியலின் அடிப்படைக் கொள்கை, ஒரு ஒளிப்படக்கருவி மூலம் பறவைகளின் ஒளிப்படங்களை எடுப்பதாகும். இதில் பறவைகளின் பலவிதமான வகை வடிவங்கள், நடையங்கள் மற்றும் வாழ்விடங்களை பதிவிடுவதால், பறவை ஒளிப்படவியல் ஒரு கலை மற்றும் அறிவியல் கலவையாகும். 
பறவை ஒளிப்படவியலில், பறவைகளின் உருவம், நடத்தை, பறக்கும் முறை, இனப்பெருக்கம், உணவு பழக்கங்கள் போன்றவற்றை படம்பிடித்து பதிவுசெய்வதில் அடங்கும். மேலும், இது பறவைகளின் வாழ்விடங்களை பாதுகாப்பதற்கும், பறவைகளைப் பற்றிய விழிப்புணர்வை மக்களிடையே அதிகப்படுத்துவதற்கும் உதவுகிறது.

## வரலாறு
1900 -1930களின் நடுப்பகுதி வரை, தீவிரமாகப் பணியாற்றிய ஆங்கிலப் பறவை ஒளிப்படக் கலைஞரான எம்மா லூயிசா டர்னர் போன்றவர்களை பறவை ஒளிப்படக் கலையில் ஈடுபடத் தூண்டியது. பறவை ஒளிப்படம் எடுக்கும் நடைமுறை ஒரு முக்கியமான தருணத்தில் வந்தது என்றும், அச்சிடுதல் மற்றும் ஒளிப்படம் எடுக்கும் நுட்பங்களின் வளர்ச்சியுடன் மட்டுமல்லாமல், உலகளவில் சுற்றுச்சூழல் விழிப்புணர்வு அதிகரித்ததன் மூலம் அது வேகமாக வளர்ந்தது என்றும் கூறப்படுகிறது. 

20 ஆம் நூற்றாண்டின் முற்பகுதியில், பறவை கண்காணிப்பு *(காட்டுப் பறவைகளைக் கவனிக்கும் நடைமுறை)* பிரபலமடைந்தது. ஆரம்பகால ஒளிப்படக்கருவிகள் மெதுவாகவும் சிரமமாகவும் இருந்தன, எனவே மற்ற இயற்கை ஒளிப்படப் பொருட்களை விட உயிருள்ள பறவைகளின் நல்ல ஒளிப்படங்களைப் பெறுவது கடினமாக இருந்தது. பெரும்பாலான பறவை ஆர்வலர்கள் பறவைகளின் நடத்தையை மட்டுமே பார்ப்பவர்களாக இருந்தனர். 1980 களில் தானியங்கிக் குவியம் அறிமுகப்படுத்தப்பட்டபோதும், தொலையொளி வில்லைகள் மற்றும் படச்சுருள்களின் விலை பெரும்பாலான வளரும் இயற்கை ஒளிப்படக் கலைஞர்களுக்கு பறவை ஒளிப்படத்தை மிகவும் விலை உயர்ந்ததாக மாற்றியது.

## இவற்றையும் காண்க
* இயற்கை நிழற்படக்கலை
* காட்டுயிர் ஒளிப்படக்கலை

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
இங்கல்கஞ்ச் சட்டமன்றத் தொகுதி

**இங்கல்கஞ்ச் சட்டமன்றத் தொகுதி** (Hingalganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது வடக்கு 24 பர்கனா மாவட்டத்தில் அமைந்துள்ளது. இங்கல்கஞ்ச், பசிர்காட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
சுமித்ரா குல்கர்னி

**சுமித்ரா குல்கர்னி** (*Sumitra Kulkarni*) ஒரு இந்திய அரசியல்வாதி ஆவார். மகாத்மா காந்தியின் குடும்பத்தில் பிறந்த இவர் முதுகலைப் பட்டம் படித்து, அரசியலில் சேருவதற்கு முன்பு  இந்திய ஆட்சிப் பணி அலுவலராகப் பணியாற்றினார். இவர் 1972 ஆம் ஆண்டு முதல் 1978 ஆம் ஆண்டு வரை மாநிலங்களவை உறுப்பினராகப் பணியாற்றினார்.

## வாழ்க்கை வரலாறு
குல்கர்னி 1929 ஆம் ஆண்டு அக்டோபர் மாதம் 5 அன்று அகமதாபாத்தில் உள்ள சபர்மதி ஆசிரமத்தில் பிறந்தார். இவர் ராம்தாஸ் காந்தியின் மகளும் ,மகாத்மா காந்தியின் பேத்தியும் ஆவார். இவர் காந்தியின் ஆசிரமத்தில் பல ஆண்டுகள் பணியாற்றினார், மேலும் வர்தா அருகிலுள்ள சேவாகிராமில் வளர்ந்தார். இவர் பனாரஸ் இந்து பல்கலைக்கழகத்தின் மகளிர் கல்லூரியில் வெளியுறவுக் கொள்கை மற்றும் நவீன உலகின் தூதாண்மையியலில் நிபுணத்துவத்துடன் வரலாற்றில் முதுகலைப் பட்டம் பெற்றுள்ளார். இவர் சட்டத்தில் இளங்கலைப் பட்டமும் பெற்றுள்ளார்.

இவர் இந்திய ஆட்சிப் பணி அலுவலராகவும் மத்தியப் பிரதேசத்தில் ஆட்சியராகவும் இருந்தார். இவர் இந்திய தேசிய காங்கிரசில் சேர இந்திரா காந்தியால்  வற்புறுத்தப்பட்டார். 1972 ஆம் ஆண்டில் இந்திய ஆட்சிப் பணி அலுவலர். பதவியிலிருந்து விலகிய இவர், குசராத்தைப் பிரதிநிதித்துவப்படுத்தும் மாநிலங்களவை உறுப்பினராகத் தேர்ந்தெடுக்கப்பட்டார். அவசரநிலையின் போது இவர் இந்திய தேசிய காங்கிரசின் மீது ஏமாற்றமடைந்தார், இதனால் இவர் 1977 ஆம் ஆண்டு மார்ச் மாதம் 2 அன்று ஜனநாயகத்திற்கான காங்கிரசுக்கு மாறினார். இக்கட்சி பின்னர் ஜனதா கட்சியுடன் இணைக்கப்பட்டது. இவர் 1972 ஆம் ஆண்டு ஏப்ரல் மாதம் 10 முதல் 1978 ஆம் ஆண்டு ஏப்ரல் மாதம் 9 வரை மாநிலங்களவை உறுப்பினராகப் பணியாற்றினார்.

இவர் அரசியலமைப்பின் செயல்பாட்டை மறுஆய்வு செய்வதற்கான தேசிய ஆணையத்தின் உறுப்பினராகப் பணியாற்றினார் (2000-2002). தேர்தலின் போது இவர் மது எதிர்ப்பு பிரச்சாரத்தை மேற்கொண்டார்.

## தனிப்பட்ட வாழ்க்கை
குல்கர்னி ஐஐஎம் அகமதாபாத் டீன் கஜானன் ரகுநாத் குல்கர்னியை மணந்தார். இவர்களுக்கு இரட்டை மகன்களான ஸ்ரீராம், ஸ்ரீகிருஷ்ணா ஆகியோரும் ஒரு மகள் சோனாலியும் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:ஜனதா கட்சி அரசியல்வாதிகள்
பகுப்பு:குசராத்து மாநிலங்களவை உறுப்பினர்கள்
பகுப்பு:கர்நாடக நபர்கள்
பகுப்பு:1929 பிறப்புகள்
பகுப்பு:மகாத்மா காந்தி குடும்பம்
சுபாங்கி சுவரூப்

=சுபாங்கி சுவரூப்=
**சுபாங்கி சுவரூப்** (*Shubhangi Swaroop*) இந்தியக் கடற்படையில் லெப்டினன்ட்டு கமாண்டராகப் பணியாற்றும் ஒரு பெண் அதிகாரி ஆவார்.இவர் இந்தியக் கடற்படையின் முதல் பெண் விமானி ஆவார். அவர் இந்தியக் கடற்படையில் கடற்கண்காணிப்பு வானூர்தி விமானியாக உள்ளார்.
## பிறப்பு
சுபாங்கி சுவரூப் 1995 ஆம் ஆண்டு சனவரி 17 ஆம்  தியதி உத்தரப் பிரதேசத்தின் தில்காரில் பிறந்தார்.
## தொழில்
சுபாங்கி, 2017 ஆம் ஆண்டு கேரள மாநிலம் கண்ணூரில் உள்ள எழிமலாவில் அமைந்துள்ள  இந்தியக் கடற்படை கல்விக்கழகத்தில் பட்டம் பெற்ற முதல் பெண் அதிகாரிகளில் ஒருவராவார்.

தமிழ்நாட்டின் வேலூர் தொழில்நுட்ப பல்கலைக்கழகத்தில் உயிரித் தொழில்நுட்பம் பிரிவில் பொறியியல் பட்டம் பெற்ற இவர், ஹைதராபாத்தில் உள்ள இந்திய வான்படை கல்விக்கழகத்தில்  பயிற்சி பெற்றார். அவர் ஒரு தேசிய டைக்குவாண்டோ சாம்பியனும் ஆவார். டோர்னியர் விமானத்தில் கடல்சார் உளவுத்துறை (எம் ஆர்) பணிகளுக்கான இந்திய கடற்படையின் முதல் மூன்று பெண் விமானிகளில் இவரும் ஒருவர்.
## தனிப்பட்ட வாழ்க்கை
இவர் இந்தியாவின் உத்தரப்பிரதேசத்தில் உள்ள தில்ஹாரைச் சேர்ந்தவர்.அவரின் தந்தை கியான் சுவரூப்  கடற்படையில்   கமாண்டர் (கட்டளை அதிகாரி )என்னும் தரத்தில் அதிகாரியாக உள்ளார். அவரது தாயார் திருமதி கல்பனா சுவரூப் கர்நாடகாவில் கார்வாரில் உள்ள கடற்படை குழந்தைகள் பள்ளியில் ஆசிரியராக உள்ளார்.{{Cite web |date=2017-11-23 |title=Who is Shubhangi Swaroop, the first woman pilot of Indian Navy? |url=https://indianexpress.com/article/who-is/who-is-shubhangi-swaroop-the-first-woman-pilot-of-indian-navy-
## மேற்கோள்கள்

பகுப்பு:வாழும் மக்கள்
பகுப்பு:கடற்படை
பகுப்பு:இந்தியப் பெண்கள்
புரோன்கோசெலா சென்லாங்

**புரோன்கோசெலா சென்லாங்** (*Bronchocela shenlong*) என்பது ஓந்தியின் ஒரு சிற்றினமாகும். இது மலேசியாவில் மட்டுமே காணப்படும் அகணிய உயிரி ஆகும். இது முட்டையிட்டு இனப்பெருக்கம் செய்யக்கூடியது. இனப்பெருக்கமானது ஆண்டின் வறண்ட காலத்திற்கு முன்னதாக நடைபெறுகிறது.

## மேற்கோள்கள்

பகுப்பு:ஓந்திகள்
பகுப்பு:மலேசிய உயிரினங்கள்
பகுப்பு:அகணிய உயிரிகள்
பகுப்பு:புரோன்கோசெலா
யாகிட்டு

**யாகிட்டு** (*Yagiite*) என்பது NaMg2(AlMg2Si12)O30 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யாகிட்டு ஓசுமிலைட்டு குழுவைச் சேர்ந்த வளையசிலிக்கேட்டு கனிமமாகும்.  1968 ஆம் ஆண்டில் கிரணாடா மாகாணத்தில் (எசுப்பானியா) கொலமேராவில் விழுந்த இரும்பு விண்கல்லில் கண்டுபிடிக்கப்பட்டது. சப்பானிய கனிமவியலாளர் கென்சோ யாகியின் பெயரிடப்பட்டது. இதன் சிஏஎசு பதிவு எண் ஐ.எம்.ஏ.1968-020 ஆகும்.

பன்னாட்டு கனிமவியல் சங்கம் யாகிட்டு கனிமத்தை Yagஎன்ற குறியீட்டால் அடையாளப்படுத்துகிறது.

## கட்டமைப்பு
யாகிட்டு கனிமம் சோடியம் மற்றும் மக்னீசியத்தின் நீரற்ற அலுமினோ சிலிக்கேட்டு கனிமமாகும்.  அறுகோண படிக அமைப்பில் சிலிக்கேட்டு நான்முகி இரட்டை வளையங்களில் அமைக்கப்பட்டு இது படிகமாகிறது. மூலக்கூற்று வாய்ப்பாடு தனிமங்களைத் தவிர, தைட்டானியம், குரோமியம், இரும்பு, மாங்கனீசு மற்றும் கால்சியம் போன்ற அசுத்தங்களையும் யாகிட்டு கனிமம் பொதுவாக கொண்டுள்ளது.

## கிடைக்கும் இடங்கள்
கொலமேராவின் (எசுப்பானியா) இரும்பு விண்கல்லுக்குள் சிலிக்கேட்டின் சேர்க்கைப் பொருளாக  மட்டுமே காணப்படுகிறது. இதில் யாகிட்டு மக்னீசியம் நிறைந்த சூழலில் படிகமாக்கப்பட்டுள்ளது  டையோப்சைடு, விட்லாகைட்டு, டிரைடிமைட்டு, ஆல்பைட்-அனார்டைட்டு வகையின் பிளேகியோகிளேசு மற்றும் இரும்பு-நிக்கல் உலோகக்கலவைகள் போன்ற பிற கனிமங்களுடன் சேர்ந்து காணப்படுகிறது.

## மேற்கோள்கள்

## வெளி இணைப்புகள்
*Yagiite, in *mindat.org*.
*Yagiite, in *webmineral.com*.
*Yagiite, Handbook of Mineralogy, *Mineral Data Publishing*.
பகுப்பு:அலுமினியம் கனிமங்கள்
பகுப்பு:மக்னீசியக் கனிமங்கள்
பகுப்பு:சோடியம் கனிமங்கள்
பகுப்பு:வளையசிலிக்கேட்டுகள்
பகுப்பு:அறுகோணவமைப்புக் கனிமங்கள்
பகுப்பு:விண்வீழ்கல் கனிமங்கள்
பகுப்பு:கனிமங்கள்
இலிர்னெய்ட்டு

**இலிர்னெய்ட்டு** (*Ilirneyite*) என்பது 	Mg0.5[ZnMn3+(TeO3)3]•4.5H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரிய தெலூரைட்டு கனிமமாக வகைப்படுத்தப்படும் இக்கனிமம் உருசியாவின் மேற்கு சுகோட்காவில் உள்ள இலிர்னி மலைத்தொடரில் உள்ள செண்டியாபர்சுகோ படிவுகளில் (வெள்ளி மற்றும் தங்கம்) கண்டுபிடிக்கப்பட்டது.

பன்னாட்டு கனிமவியல் சங்கம் இலிர்னெய்ட்டு கனிமத்தை Inyஎன்ற குறியீட்டால் அடையாளப்படுத்துகிறது.

இலிர்னெய்ட்டு கனிமம் செமானைட்டு கனிமத்தின் மூன்று இணைதிற-மாங்கனீசு ஒப்புமை ஆகும். கீசுடோனைட்டு மற்றும் கினிசிலிட்டின் துத்தநாகம்- மற்றும் மாங்கனீசின் ஒப்புமையாகவும் கருதப்படுகிறது.

## மேற்கோள்கள்

## வெளி இணைப்புகள்
* Ilirneyite on Mindat: 

பகுப்பு:தெலூரைட்டுகள்
பகுப்பு:மக்னீசியக் கனிமங்கள்
பகுப்பு:துத்தநாகக் கனிமங்கள்
பகுப்பு:அறுகோணவமைப்புக் கனிமங்கள்
பகுப்பு:மாங்கனீசு(III) கனிமங்கள்
பகுப்பு:கனிமங்கள்
பிக்ரோமெரைட்டு

**பிக்ரோமெரைட்டு** (*Picromerite*) என்பது 	K2Mg(SO4)2·6H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சுகோணைட்டு என்ற பெயராலும் இக்கனிமம் அறியப்படுகிறது. நிக்கல்-சுட்ரன்சு வகைப்பாட்டின் படி கூடுதல் எதிர்மின் அயனிகள் இல்லாத மற்றும் நடுத்தர முதல் பெரிய நேர்மின் அயனிகளைக் கொண்ட நீரேறிய சல்பேட்டுகளின் வகுப்பைச் சேர்ந்த கனிமமாக இது வகைப்படுத்தப்படுகிறது. 

பன்னாட்டு கனிமவியல் சங்கம் பிக்ரோமெரைட்டு கனிமத்தை Pmrஎன்ற குறியீட்டால் அடையாளப்படுத்துகிறது.

## பெயர்க்காரணம்
"கசப்பு" மற்றும் "பகுதி", என்ற பொருள் கொண்ட கிரேக்க சொற்களில் இருந்து கனிமத்தின் கசப்பான சுவையை தெரிவிக்கும் வகையில் பிக்ரோமெரைட்டு என்ற இந்த பெயர் சூட்டப்பட்டுள்ளது.

## தோற்றம்
பிக்ரோமெரைட்டு ஒப்பீட்டளவில் சில இடங்களில் காணப்படுகிறது. தற்போது (2015) சுமார் 40 இடங்கள் மட்டுமே அறியப்படுகின்றன. முதன்முதலில் 1855 ஆம் ஆண்டில் ஆர்கேஞ்சலோ சுகாச்சியால் வெசுவியசு மலையில் செயலில் உள்ள எரிமலை புகைமூட்டங்களில் அடையாளம் காணப்பட்டது. மேலும் எட்னா மலை மற்றும் அவாய் எரிமலை படிவுகளிலும் கண்டறியப்பட்டுள்ளது.

பிக்ரோமெரைட்டு கனிமம் பொதுவாக சில கடல் உப்பு படிவுகளின் கைனைட்டு மண்டலங்களில் காணப்படுகிறது. இவற்றில் துரிங்கியா, லோயர் சாக்சனி மற்றும் சாக்சனி-அன்கால்ட்டு (செருமனி) ஆகியவற்றில் உள்ள உப்புச் சுரங்கங்கள், ஆல் இன் திரோல் நகரம் அருகே, ஆல்சுடாட்டு நகரம் மற்றும் பேட் இசில் (ஆத்திரியா), விட்பி (ஐக்கிய இராச்சியம்) அருகே, மற்றும் கார்ல்சுபாட்டு பொட்டாசு மாவட்டம் (நியூ மெக்சிகோ), மேற்கு சீனாவில் உள்ள உப்பு ஏரிகளிலும் காணப்படுகிறது.

சல்பேட்டு நிறைந்த நீர்வெப்ப தாது படிவுகளிலும் பிக்ரோமெரைட்டு உருவாகும். மேலும் சில தாது மற்றும் நிலக்கரி சுரங்கங்களின் கசடு குவியல்களிலும் காணப்படுகிறது.

இடத்தைப் பொறுத்து, பிக்ரோமெரைட்டுடன் பெரும்பாலும் நீரற்ற கால்சியம் சல்பேட்டு, எப்சோமைட்டு, ஆலைட்டு, ஓக்மாணைட்டு, கைணைட்டு, மெட்டாசிடெரோனாட்ரைட்டு மற்றும் மெட்டாவோல்டின் ஆகிய கனிமங்கள் சேர்ந்து உள்ளன.

## பண்புகள்
பிக்ரோமெரைட்டு கனிமத்தில் வறண்ட காற்றில் நீரிழப்பு ஏற்படுகிறது. மேலும் படிகங்கள் பின்னர் மந்தமான, கோள நீரிழப்பு மண்டலங்களைக் காட்டுகின்றன. படிப்படியாக நீரிழப்பு ஏற்பட்டு இலியோனைட்டு என்ற நீரேறிய இரட்டை சல்பேட்டு உப்புக்கு வழிவகுக்கிறது.

## மேற்கோள்கள்

## வெளி இணைப்புகள்

* 

பகுப்பு:பொட்டாசியம் கனிமங்கள்
பகுப்பு:மக்னீசியக் கனிமங்கள்
பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
2025 இந்தியா-பாக்கித்தான் முரண்பாடு

**2025 இந்தியா–பாக்கித்தான் மோதல்கள்** (*2025 India–Pakistan strikes*) நிகழ்வின் ஒரு பகுதியாக 2025 மே மாதம் 7 அன்று அதிகாலை 1.30 மணியளவில் சிந்தூர் படை நடவடிக்கை என்ற குறியீட்டுப் பெயரில் ஏவுகணைத் தாக்குதல்களை நடத்தியது. பயங்கரவாத உள்கட்டமைப்பைக் குறிவைத்ததாக இந்தியா கூறியது. இந்தியத் தாக்குதல்கள் பொதுமக்கள் பகுதிகளைக் (பள்ளிவாசல்கள் உட்பட) குறிவைத்ததாகவும், ஒரு குழந்தை உட்பட 26 பாக்கித்தானிய பொதுமக்களைக் கொன்றதாகவும் பாக்கித்தான் கூறியது. இந்தியத் தாக்குதல்களுக்குப் பதிலடி கொடுத்த பாக்கித்தான் நடத்திய பீரங்கித் தாக்குதல்களில் மூன்று இந்தியப் பொதுமக்கள் கொல்லப்பட்டதாக இந்தியா கூறியது.

## சிந்தூர் படை நடவடிக்கை
சிந்தூர் படை நடவடிக்கை என்பது இந்திய இராணுவம், இந்திய தரைப்படை, விமானப்படை  ஆகியவை இணைந்து கூட்டாக பாக்கித்தான் மற்றும் பாக்கித்தான் ஆக்கிரமிப்பு காசுமீரில் 2025 மே 7 அன்று நள்ளிரவு 1.30 மணியளவில் நடத்திய தாக்குதலைக் குறிக்கிறது. இந்தியாவில் பயங்கரவாதச் செயல்களுக்கு உதவி வந்த செய்சு இ முகம்மது, லசுகர் ஏ தொய்பா உள்ளிட்ட தீவிரவாத அமைப்புகளின் தலைமையகங்கள் மீது இந்தத் தாக்குதல் நடத்தப்பட்டதாக இந்தியா தெரிவித்துள்ளது. பாக்கித்தான் ஆக்கிரமிப்பு காசுமீர் பகுதியில் உள்ள முரித்கே, கோட்லி, முசாபரபாத்து, பகவல்பூர் உள்ளிட்ட இடங்களைக் குறிவைத்து இந்தத் துல்லியத் தாக்குதல் நடத்தப்பட்டதாகவும் தெரிவிக்கப்பட்டுள்ளது.

## பின்னணி
2025 ஏப்ரல் 22 அன்று காசுமீரின் அனந்தநாக் மாவட்டம் பகல்காம் பகுதியில் பாக்கித்தான் பயங்கரவாதிகள் நடத்திய தாக்குதலில் 26 சுற்றுலாப் பயணிகள் உயிரிழந்தனர். இந்தத் தாக்குதலுக்குப் பாக்கித்தானைத் தலைமையிடமாக கொண்ட லசுகர்-ஏ-தொய்பா பயங்கரவாத அமைப்பின் கிளை அமைப்பான 'தி ரெசிசுடண்ட் பிரண்ட்டு' பயங்கரவாத அமைப்பு பொறுப்பேற்றது. இதன் காரணமாக, இந்தியா - பாக்கித்தான் இடையே போர் மேகம் சூழ்ந்தது. அந்தத் தாக்குதலுக்குப் பதிலடி தரும் விதமாக, பாக்கித்தான் மற்றும் பாக்கித்தான் ஆக்கிரமிப்பு காசுமீர் பகுதிகளில் சிந்தூர் நடவடிக்கை என்ற பெயரில் இந்திய இராணுவம் வான்வழி தாக்குதலை மேற்கொண்டது. பாக்கித்தானில் உள்ள ஒன்பது  பயங்கரவாத முகாம்கள் மீது இந்தத் தாக்குதல் நடத்தப்பட்டதாகப் பாதுகாப்புத் துறை அமைச்சகம் தெரிவித்துள்ளது.

## பாதுகாப்பு நடவடிக்கைகள்
சிந்தூர் நடவடிக்கையின் தொடர்ச்சியாக எடுக்கப்பட்டுள்ள முன்னெச்சரிக்கை நடவடிக்கையாக வட இந்தியாவில் 5 வானூர்தி நிலையங்கள் மூடப்பட்டன. சம்மு - காசுமீரின் சிறீநகரில் உள்ள வானூர்தி நிலையம் மூடப்பட்டது. லே, சம்மு, அமிர்தசரசு, தரம்சாலா ஆகிய நான்கு வானூர்தி நிலையங்களும் மூடப்பட்டன.

## மேற்கோள்கள்

பகுப்பு:2025 நிகழ்வுகள்
பகுப்பு:காசுமீர் பிரச்சினை தொடர்பான படைத்துறை நடவடிக்கைகள்
பகுப்பு:வான்வழித்  தாக்குதல்கள்
யுரேனைல் குளோரைடு

**யுரேனைல் குளோரைடு** (*Uranyl chloride*) என்பது UO2Cl2(H2O)n என்ற மூலக்கூற்று வாய்ப்பாட்டால் விவரிக்கப்படும் கனிமச் சேர்மமாகும். இந்த மூலக்கூற்று வாய்ப்பாட்டில் n = 0, 1, அல்லது 3 எனக் கொள்ளலாம். இவை மஞ்சள் நிற உப்புகள் ஆகும்.

## தொகுப்பு முறை தயாரிப்பு மற்றும் கட்டமைப்புகள்
இடது|thumb|172x172px|மூலக்கூறுச் சேர்மமான யுரேனைல் குளோரைடு மூஐதரேட்டு (UO<sub>2</sub>Cl<sub>2</sub>(H<sub>2</sub>O)<sub>3</sub>) அமைப்பு வண்ணத் திட்டம் சிவப்பு = O, பச்சை = U, Cl
ஹைட்ரோகுளோரிக் அமிலத்தில் யுரேனைல் சல்பேட்டு அல்லது யுரேனைல் அசிட்டேட்டைக் கரைப்பதன் மூலம் ஐதரேட்டுகள் பெறப்படுகின்றன, அதைத் தொடர்ந்து செறிவூட்டப்பட்ட கரைசல்களிலிருந்து படிகமாக்கல் செய்யப்படுகிறது. உலர்த்தும் முறையைப் பொறுத்து, ஒருவர் ஒற்றை-அல்லது மூஐதரேட்டைப் பெறுகிறார். ஒற்றைஐதரேட்டு மஞ்சள் நிறமுடைய கந்தகம் போன்ற தூள் என்று விவரிக்கப்படுகிறது. இது மிகவும் நீர் உறிஞ்சும் திறன் பெற்றதாகும் . மூஐதரேட்டு பச்சை-மஞ்சள் நிறத்தில் உள்ளது. இரண்டு ஐதரேட்டுகளும் உடனொளிரும் திடப்பொருட்கள் ஆகும், இவை தண்ணீரில் எளிதில் கரையக்கூடியவையும் ஆகும்.

யுரேனியம் டெட்ராக்ளோரைடுடன் ஆக்சிஜன் வினைபுரிவதன் மூலம் நீரற்ற சேர்மத்தைப் பெறலாம்.

: UCl4  +  O2  →  UO2Cl2  +  Cl2

கட்டமைப்புகளைப் பொறுத்தவரை, இந்த மூன்று சேர்மங்களும் யுரேனைல் மையத்தைக் கொண்டுள்ளன. (*டிரான்ஸ்*-UO2 +) ஐந்து கூடுதல் ஈந்தணைவிகளுடன் பிணைக்கப்பட்டுள்ளது, இதில் (இணைப்பு குளோரைடு, நீர் அல்லது மற்றொரு யுரேனைல் ஆக்ஸிஜன் ஆகியவை அடங்கும்.

## வேதிவினைகள்
நீர் ஈந்தணைவிகளை பல்வேறு ஈனிகளால் மாற்றலாம், எ. கா. டெட்ராஹைட்ராஃபியூரான்(THF).

## தொழில்துறை முக்கியத்துவம்
இந்தியன் ரேர் எர்த்ஸ் லிமிடெட் நிறுவனம் (Indian Rare Earths Limited) இந்தியாவின் மேற்கு மற்றும் கிழக்குக் கடலோர குன்றுகளிலிருந்து யுரேனியத்தை பிரித்தெடுக்கும் செயல்முறையை உருவாக்கியுள்ளது. உயர்-தீவிர காந்தப் பிரிப்பான்கள் மற்றும் நன்றாக அரைத்தல் ஆகியவற்றுடன் முன்னோடிச் செயல்முறைகளுக்குப் பிறகு, (மோனாஸைட் என்று அழைக்கப்படும்) கனிம மணல்கள்  சோடியம் ஐதராக்சைடுடன் சுமார்  வெப்பநிலைியல் நீரில் செரிக்கப்படுகின்றன. செறிவான ஐதராக்சைடு  செறிவூட்டப்பட்ட ஹைட்ரோகுளோரிக் அமிலத்துடன் மேலும் செரிக்கப்பட்டு அனைத்து ஹைட்ராசைடுகளையும் கரைத்து யுரேனியம் மற்றும் தோரியம் உள்ளிட்ட பிற அரிய மண் தனிமங்களின் குளோரைடுகளால் ஆன ஒரு நுழை நிலைக் கரைசலை உருவாக்குகிறது. இந்தக் கரைசல் இரட்டைக் கரைப்பான் அமைப்புகளுடன் திரவ-திரவ பிரித்தெடுத்தலுக்கு உட்பட்டு யுரேனைல் குளோரைடு மற்றும் தோரியம் ஆக்சலேட்டை உற்பத்தி செய்கிறது. நைட்ரேட் ஊடகத்தில் வீழ்படிவு மற்றும் கரைப்பான் பிரித்தெடுத்தல் ஆகியவற்றை உள்ளடக்கிய ஒரு சுத்திகரிப்பு செயல்முறையின் மூலம் கச்சா யுரேனைல் குளோரைடு கரைசல் பின்னர் அணுத்தர அம்மோனியம் டையூரனேட்டாக சுத்திகரிக்கப்படுகிறது&#x5B;*[[விக்கிப்பீடியா:சான்று தேவை|<span title="This claim needs references to reliable sources. (January 2025)">citation needed</span>]]*&#x5D;

## மேற்கோள்கள்

பகுப்பு:ஆக்சி குளோரைடுகள்
பகுப்பு:உலோக ஆலைடுகள்
பகுப்பு:குளோரைடுகள்
பகுப்பு:யுரேனைல் சேர்மங்கள்
திருவான்வந்தூர்

**திருவான்வந்தூர்**  (*Thiruvanvandoor*) என்பது இந்தியாவின் கேரளா மநிலத்தில் உள்ள ஆலப்புழா மாவட்டத்தின் செங்கனூர் தாலுக்காவில் உள்ள திருவல்லாவிற்கு அருகிலுள்ள ஒரு கிராமமாகும்.

## ஊர் பகுதி
திருவன்வந்தூர் கிராமம் பிரதான மத்திய சாலையுடன் இரண்டு சந்திப்புகளில் இணைக்கப்பட்டுள்ளது. ஒன்று கல்லிசேரியிலும் மற்றொன்று பிரவின் கூடுவிலும் உள்ளது. கல்லிசேரி திருவவன்வந்தூரில் உள்ள ஒரு முக்கிய நகரமாகும்.

## மதம்

இவ்வூரில் இந்து மதத்தினர் அதிகளவில் வசித்து வருகின்றனர். திருவன்வந்தூர் கேரளாவின் பாண்டநாட்டிற்கு அருகில் உள்ளது, இது பாண்டவர்கள் தங்கள் வனவாச காலத்தில் யாரால் நிறுவப்பட்டதாக நம்பப்படுகிறது. பாண்டநாடு மற்றும் அருகிலுள்ள கிராமங்களில் வரலாற்று மற்றும் கட்டிடக்கலை மதிப்பைக் கொண்ட பல இந்து கோயில்கள் வனவதுக்கரையில் உள்ளன. திருவவன்வந்தூர் பகுதியில் உள்ள பிரபலமான கோயில்கள் திருவவன்வந்தூர் மகாஷேத்திரம் மற்றும் ஸ்ரீ கோசலகிருஷ்ணா கோயில் அமைந்துள்ளது.

## திருவண்வந்தூர் மகாஷேத்திரம் மற்றும் ஸ்ரீ கோசலகிருஷ்ணா கோயில்
ஸ்ரீ கோசலகிருஷ்ணா கோயில், பாண்டவர்களால் (நகுலனால்) கட்டப்பட்ட பழமையான கோயிலுக்கு அருகில் உள்ள புகழ்பெற்ற கோயிலாகும். இந்த இரண்டு கோயில்களும் ஒரே வளாகத்தில் அமைந்துள்ளன. வனவாசத்தின் போது நகுலன் விஷ்ணுவை வழிபட்டார். கோசலகிருஷ்ணா கோயில் சுமார் 50 ஆண்டுகளுக்கு முன்பு வெவ்வேறு கர (கிராமங்கள்) பக்தர்களால் கட்டப்பட்டது ஆகும். ஒரு முக்கிய நிகழ்வு கோயில் யானைகள் பயன்படுத்தப்படும் வருடாந்திர திருவிழா ஆகும். இந்தக் கோயில் கேரள அரசின் திருவாங்கூர் தேவஸ்வம் வாரியத்தால் நிர்வகிக்கப்படுகிறது. ஒவ்வொரு ஆண்டும் மே 19 அன்று கோயில் திருவிழாவின் கடைசி நாளில் கஜமேளா நடத்தப்படுகிறது.

## மக்கள்தொகை
2001 இந்திய மக்கள் தொகை கணக்கெடுப்பின்படி, திருவண்வந்தூரில் 13831 மக்கள் தொகை இருந்து வந்தது. இதில் 6618 ஆண்கள் மற்றும் 7213 பெண்கள் இருந்தனர்.

## மேற்கோள்கள்

பகுப்பு:ஆலப்புழை மாவட்டம்
சர்வாலி சிகரம்

**சர்வாலி சிகரம்** (*Sarwali Peak*) பாக்கித்தான் நாட்டின் நிர்வாகத்திற்கு உட்பட்ட ஆசாத் காசுமீரின் நீலம் மாவட்டத்தில் அமைந்துள்ளது. தப்பார் சிகரம், தோசே ரை, தோசைன்-I என்ற பெயர்களாலும் இச்சிகரம் அழைக்கப்படுகிறது. சர்ச்சைக்குரிய காசுமீர் பகுதியில் 6,326 மீட்டர் (20,755 அடி) உயரத்தில் சர்வாலி சிகரம் அமைந்துள்ளது. நங்க பர்வதத்தின் ரூபால் பள்ளத்தாக்கில் உயர்ந்து நிற்கும் தோசைன்/ரூபால் பனிப்பாறையில் நீலம் மற்றும் சௌண்டர் பள்ளத்தாக்குகளின் சந்திப்பில்  சர்வாலி சிகரம் காணப்படுகிறது. ஆசாத் சம்மு மற்றும் காசுமீரின் மிக உயரமான இடமாகும்.

## மலையேற்ற வரலாறு
சர்வாலி சிகரத்தில் வெற்றிகரமான மலையேற்றம் குறித்து ஆவணப்படுத்தப்படவில்லை.  தோசைன் சுவர்களை உருவாக்கும் முகடுகள் வரிசையில் தோசைன் II, தோசைன் III, தோசைன் IV மற்றும் தோசைன் V (சௌண்டர் சிகரம்) ஆகியவை உள்ளன. இவை அனைத்தும் இயற்கை நுட்ப இயல்புடையவையாகவும் அதிக பனிப்பாறைகளால் சூழப்பட்டும் உள்ளன.

2004 ஆம் ஆண்டில், காசுமீர் சுற்றுலாத் துறையைச் சேர்ந்த ஒரு பயணக் குழு, அவர்களின் குழுத் தலைவருக்கு உயரக் காய்ச்சல் நோய் ஏற்பட்டதால், உச்சிக்கு செல்லும் முயற்சியைக் கைவிட்டது.

2009 ஆம் ஆண்டில், செருமன் நாட்டைச் சேர்ந்த மலை ஏறுபவர்களான இராபர்ட் கோசிட்சுகி  மற்றும் கிறிசுட்டியன் வால்டர் ஆகியோர் சர்வாலி சிகரத்தின் முன் உச்சியை அடைந்தனர். இது உண்மையான உச்சியிலிருந்து 150 மீட்டர் கீழே உள்ளது. அதிகப் பனிச்சரிவு ஆபத்து காரணமாக அவர்கள் திரும்பிச் செல்ல வேண்டியிருந்தது.

2015 ஆம் ஆண்டில், சர்வாலி பனிப்பாறைக்கு நெருங்கி வரும் சிகரத்தில் ஒரு பாகித்தானியக் குழு பயணம் மேற்கொண்டது. ஆகத்து மாதம் 31 ஆம் தேதி, மலையேற்ற வீரர்கள் இம்ரான் இயூனைடி, குர்ராம் ராச்பூட்டு மற்றும் உசுமான் தாரிக்கு ஆகியோர்  சிகரத்தை நோக்கி முன்னேறத் தொடங்கினர். 5,500 மீட்டர் உயரத்தில் இவர்கள் தங்கள் குழுவின் மற்றவர்களுடனான தொடர்பை இழந்தனர். தேடல் மற்றும் மீட்பு முயற்சிகள் இருந்தபோதிலும், இவர்களால் அவர்களைக் கண்டுபிடிக்க முடியவில்லை.

2019 ஆம் ஆண்டு சூன் மாதம் 29 ஆம் தேதியன்று சைமன் மெசுனர், உள்ளூரில் கெசாட்டு என்று அழைக்கப்படும் தோசே III  சிகரத்தில் தனியாக ஏறினார்.

2024 ஆம் ஆண்டு ஆகத்து மாதம் 12 ஆம் தேதியன்று  2015 ஆம் ஆண்டு காணாமல் போன மூன்று மலையேறுபவர்களின் உடல்கள், இம்ரான் ஆரிஃப் மற்றும் அவரது ஏறும் கூட்டாளியால் மலையின் வலது சேணத்தில் உள்ள அட்வான்சு தரை முகாமிற்கு அருகிலுள்ள மலையில் மலையேற்றம் செய்யும் போது கண்டுபிடிக்கப்பட்டன. 2024 ஆம் ஆண்டு செப்டம்பர் மாதம் 3 ஆம் தேதியன்று ஒரு சிறப்பு மீட்புக் குழு அமைக்கப்பட்டது. செப்டம்பர் 07 அன்று மலையில் ஒன்பது ஆண்டுகளுக்கு முன்னால் காணாமல் போன உடல்கள் இறுதியாக மீட்கப்பட்டன. இறுதியாக அடக்கம் செய்யப்படுவதற்கு முன்பு உடல்கள் ஆசாத் காசுமீரின் கெல் கிராமத்தில் உள்ள ஒரு மருத்துவமனைக்கு கொண்டு வரப்பட்டன. 

## மேற்கோள்கள்

பகுப்பு:பாக்கித்தான்
பகுப்பு:ஆசாத் காஷ்மீர்
கங்கா சோட்டி

**கங்கா சோட்டி** (*Ganga Choti*) என்ற சிகரம் பாக்கித்தான் நாட்டின் ஆசாத் காசுமீர் மாநிலத்திலுள்ள பாக் மாவட்டத்தில் அமைந்துள்ளது. 3,045 மீட்டர் (9,990 அடி) உயரத்தில் அமைந்துள்ள இச்சிகரம் இமயமலைத்தொடரின் உள்பகுதியில் இருக்கும் பிர் பாஞ்சல் மலைத்தொடரின் ஒரு பகுதியாகும். புவியியல் ரீதியாக, இச்சிகரம் பானி மின்காசன் கிராமத்தில் ஒன்றியக்குழு பிர்பானி நகரத்திற்கும் சுதான் கலி கிராமத்திற்கும் இடையில் அமைந்துள்ளது.

## உள்ளூர் பரப்பு
கங்கா சோட்டி என்பது பாக் மாவட்டத்தில் உள்ள கிராமமும் பிர்பானி தாலுகாவிலுள்ள ஒரு சிகரமுமாகும். கிராமத்திற்கு  வடக்கே சில கிலோமீட்டர் தொலைவில் அட்டியன் பாலா மாவட்டம் உள்ளது. காசுமீர் பிரிவினைக்கு முன்பு, கங்கா சோட்டி சிகரம் காசுமீர் மற்றும் சம்மு மாவட்டங்களின் எல்லையில் இருந்தது.

## பெயர்க் காரணம்
இந்தியப் பிரிவினைக்கு முன்னர் இப்பகுதியில் வசித்த உள்ளூர் இந்துக்களால் இந்த சிகரம் அதன் பெயரைப் பெற்றதாக உள்ளூர்வாசிகள் கூறுகின்றனர்.

## அணுகல்
கங்கா சோட்டியை அடைய இரண்டு வழிகள் உள்ளன. சிக்கர் நகரத்திலிருந்து  ஒரு பாதையும்,  பாக் சுதன் கலி சாலையிலிருந்து மற்றொரு பாதையும் இச்சிகரத்திற்கு செல்கின்றன. சுதன் கலி என்பது கங்கா சோட்டியிலிருந்து சுமார் நான்கு கிலோமீட்டர் தொலைவில் அமைந்துள்ள ஒரு சிறிய நகரம் ஆகும். பயணிகள் பயன்படுத்தக்கூடிய சில கடைகளும் விடுதிகளும் இங்குள்ளன. இங்கிருந்து, சிகரத்தை அடைய எட்டு கிலோமீட்டர் உயரமான நடைபயணம் தேவை. பயணத்தை குறைக்க சாலைக்கு வெளியே உள்ள வாகனங்களையும் பயன்படுத்தலாம்.

## குளிர்கால விளையாட்டுகள்
சமீபத்திய ஆண்டுகளில், ஆசாத் சம்மு காசுமீர் குளிர்கால விளையாட்டு சங்கம், இப்பகுதியில் சுற்றுலாவை மேம்படுத்துவதற்கும், பொருளாதார நடவடிக்கைகளை உருவாக்குவதற்கும் குளிர்கால விளையாட்டு நடவடிக்கைகளை ஏற்பாடு செய்து வருகிறது.

## மேலும் காண்க
*பாக் மாவட்டம்

## மேற்கோள்கள்

## வெளி இணைப்புகள்

* https://www.gangachoti.com

பகுப்பு:ஆசாத் காஷ்மீர்
பகுப்பு:பாக்கித்தானின் மலைகள்
குல்தலி சட்டமன்றத் தொகுதி

**குல்தலி சட்டமன்றத் தொகுதி** (Kultali Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. குல்தலி, ஜெய்நகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
அம்ரித் பாரத் விரைவுத் தொடருந்து

**அம்ருத் பாரத் எக்ஸ்பிரஸ்** (*Amrit Bharat Express*), இந்திய இரயில்வே மூலம் இயக்கப்படும் குளிர்சாதன வசதி இல்லாத பெட்டிகள் கொண்ட விரைவுத் தொடருந்து ஆகும். இவ்வகை தொடருந்துகள் 800 கிலோமீட்டர் தொலைவில் உள்ள நகரங்களுக்கிடையே மட்டுமே இயக்கப்படுகிறது. அமருத் பாரத் எக்ஸ்பிரஸ் தொடருந்துகள் 30 டிசம்பர் 2023 முதல் இயக்கப்படுகிறது. குறைந்த கட்டணத்தில் இயக்கப்படும் அம்ருத் பாரத் தொடருந்து மொத்தம் 22 பெட்டிகளைக் கொண்டது. அதில் 10 குளிர்சாதனமில்லாத படுக்கைப் பெட்டிகளும், 10 பொதுப் பெட்டிகளும், பொதிகளைக் கொண்டுசெல்வதற்கான 2 பெட்டிகளும் அடங்கும். இதன் அதிகபட்ச வேகம் மணிக்கு 110 முதல் 130 கிலோமீட்டர் ஆகும்.

## சேவைகள்
17 சனவரி 2028 அன்று இந்தியப் பிரதமர் நரேந்திர மோதி மேற்கு வங்காளத்தின் மால்டா நகரத் தொடருந்து நிலையத்திலிருந்து கீழ்கண்ட நகரங்களுக்கு 4 அம்ரித் பாரத் விரைவு வண்டிகளைத் துவக்கி வைத்தார்
இவை ஏ.சி. இல்லாத ரெயில் பெட்டிகளை கொண்டது. 
* நியூ ஜல்பைகுரி - திருச்சி
*  நியூ ஜல்பைகுரி - நாகர்கோவில்
*  அலிப்பூர்துவார் - பெங்களூரு
* அலிப்பூர்துவார் - மும்பை 

சாந்த்ராகாச்சி (ஹவுரா) - தாம்பரம் இடையே அம்ரித் பாரத் ரெயில் சேவை 23 சனவரி 2026 முதல் தொடங்குகிறது. இது தாம்ரத்திலிருந்து வாரம் ஒரு முறை வெள்ளிக் கிழமை மதியம் 3.30 மணியளவில் புறப்பட்டு அடுத்த நாள் இரவு 8.15 சந்திரகாச்சி  சென்றடையும். இது சந்திரகாச்சி - தாம்பரம் இடையிலான அம்ரித் பாரத் ரெயிலானது எழும்பூர், சூலூர்பேட்டை, நெல்லூர் வழியாக இயக்கப்படும்.” என தெரிவிக்கப்பட்டுள்ளது.

## இதனையும் காண்க
* அந்த்யோதயா விரைவுவண்டி
* நமோ பாரத் விரைவு இரயில்
* வந்தே பாரத் விரைவுவண்டி

## மேற்கோள்கள்

## வெளி இணைப்புகள்
*  சென்னைக்கு முதல் அம்ரித் பாரத் எக்ஸ்பிரஸ்

பகுப்பு:இந்திய விரைவுவண்டிகள்
பகுப்பு:இந்தியத் தொடருந்து சேவைகள்
தென்றலே மெல்ல பேசு (தொலைக்காட்சித் தொடர்)

**தென்றலே மெல்ல பேசு** என்பது விஜய் தொலைக்காட்சியில் 9 சூன் 2025 முதல் திங்கள் முதல் சனி வரை பிற்பகல் 2 மணிக்கு ஒளிபரப்பான குடும்பம் அரசியல் மற்றும் நகைச்சுவை கலந்த தொலைக்காட்சி தொடர் ஆகும்.

இந்த தொடர் 'நிம்கி முகியா' என்கிற இந்தி தொடரின் தமிழாக்கம் ஆகும். இந்த தொடரில் கலக்க போவது யாரு நிகழ்ச்சியில் தொகுப்பாளியாக அறிமுகமான ஜாக்குலின் முதல் முதலாக தேன்மொழி என்ற கதாபாத்திரத்தின் மூலம் கதாநாயகியாக அறிமுகமாகிறார். இவருக்கு ஜோடியாக சித்தார்த் அருள் என்ற காதாபாத்திரத்தில் நடிக்கின்றார். இந்த தொடர் 13 நவம்பர் 2021 அன்று 491 அத்தியாயங்களுடன் நிறைவு பெற்றது.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
ஆசை விலங்கு ஒளிப்படவியல்

**ஆசை விலங்கு ஒளிப்படவியல்** *(Pet Photography)* என்பது, செல்லப்பிராணிகளின் அழகான தருணங்களை, கவர்ச்சி வாய்ந்த பாவிப்புகளை, அதனுடன் நீங்கள் எப்படி விளையாடுகிறீர்கள் என்பதை போன்றவற்றை ஒளிப்படம் எடுக்கும் ஒரு வகை ஒளிப்படவியலாகும். 

ஆசை விலங்கு ஒளிப்படவியலில், விலங்குகளின் இயல்பான தோற்றம், தனித்தன்மைகள் மற்றும் வெளிச்சம் போன்றவற்றை வெளிப்படுத்தும் திறமை முக்கியமானது. விலங்கின் அழகை வெளிப்படுத்தும் வகையில், சரியான தோன்றெழில்  மற்றும் ஒளியை  பயன்படுத்துவது அவசியமாகும். ஒளிப்படத்தில், ஆசை விலங்குகளின் அழகையும், அதனுடன் மனிதர்கள் பழகும் முறையையும் வெளிப்படுத்த வேண்டும். மேலும் ஆசை விலங்கு ஒளிப்படவியல் எடுக்கும் போது, விலங்குகளின் பாதுகாப்பை கவனத்தில் கொள்ள வேண்டும். செல்லப்பிராணிகளுடன் நெருக்கமாக இருந்து மக்களுடன்  செல்லப்பிராணிகளை ஒளிப்படம் எடுக்கவும். விலங்கு ஒளிப்படம் எடுத்தல் என்பது அதனைச்சார்ந்த சிறப்பு சவால்களுடன் வருகிறது, ஆனால் தயாரிப்பு மற்றும் படப்பிடிப்பின் போது மாற்றியமைக்கும் திறன் சிறந்த படங்களை எடுக்க உதவும். கூடுதலாக, அடர் நிற ரோமங்களுடன் நாய்கள் மற்றும் பூனைகளின் ஒளிப்படங்களை எடுக்க சில பிந்தைய செயலாக்க நுட்பங்களைக் கற்றிருத்தல் அவசியம், ஏனெனில் படங்களை செம்மைப்படுத்த உதவும். 

## இவற்றையும் காண்க
* பறவை ஒளிப்படவியல்
* காட்டுயிர் ஒளிப்படக்கலை

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
ஏமநாதன்

**ஏமநாதன்** அல்லது **இசை வல்லான்** என்பவர் சைவ சமய தொன்மக் கதை இலக்கியமான திருவிளையாடல் புராணத்தில் கூறப்படும் ஒரு இசைக் கலைஞராவார்.  பரஞ்சோதி முனிவரின் திருவிளையாடற் புராணத்தில் இவர் ஏமநாதன் என்று குறிப்பிடப்படுகிறார். பெரும்பற்றப் புலியூர்நம்பி இயற்றிய பழைய திருவிளையாடற்புராணத்தில் இவர் *இசை வல்லான்* என்று குறிப்பிடப்படுகிறார்.

## கதை
ஏமநாதன் பாண்டிய நாட்டிற்கு வடக்கேயுள்ள சோழநாட்டினைச் சேர்ந்த பெயர் பெற்ற இசைப்புலவராவார். இவர் பாணர் குலத்தைச் சேர்ந்தவராவார். இவருக்கு இணையான இசைக்கலைஞர் யாரும் இல்லை என்ற புகழ் பெற்றவர். இவர் ஒருசமயம் பாண்டிநாட்டிற்கு வந்து மன்னன் வரகுணபாண்டியனைக் கண்டு இசைபாடி பரிசுபெறுகிறார். இசைக்கலையில் தனக்கு நிகரானவர் ஒருவரும் இல்லை என்று பெருமிதத்துடன் பாண்டியனிடம் கூறுகிறார். இது மானப்பிரச்சனையாக உருவெடுக்கிறது.  பாண்டியன், தன்னுடைய இசைப்புலவரான பாணபத்திரரை அழைத்து, ஏமநாதரை இசையில் வெல்ல முடியுமா என்று கேட்கிறார். பாணபத்திரர், ஏமநாதரை இசையில் வெல்வேன் என்று கூற, பாண்டியன் இசைப் போட்டிக்கு நாள் குறிக்கிறார்.

ஏமநாதருடைய சீடர்கள் மதுரை வீதிகளில் சென்று இனிய இசை பாடி, தமது புலமையைக் காட்டுகிறார்கள். ஏமநாதருடைய சீடர்கள் மதுரை வீதிகளில் சென்று இனிய இசை பாடி, தமது புலமையைக் காட்டுகிறார்கள். அவர்கள் பாடிய இசையைக் கேட்டுப் பாணபத்திரர் பெரிதும் வியப்படைகிறார். மறுபுறம் சீடர்களே இத்தகைய திறமையானவர்களாக இருக்கும் போது அவர்களின் ஆசான் எத்தகையவனாக இருப்பாரோ என்று அஞ்சுகிறார். இதனால் மதுரை சொக்கநாதரை வழிபட்டு இசைப் போட்டியில் வெற்றி பெற அருள வேண்டுகிறார்.

இசைப் போட்டி நிகழ்வதற்கு முந்திய நாள் மாலை, ஏமநாதர் தங்கியிருந்த வீதிவழியே விறகு வெட்டி ஒருவன் வருகிறான். அவன் ஏமநாதர் தங்கியிருந்த வீட்டித் திண்ணையின் இளைப்பாறுகிறான். இளைப்பாறிய பின்னர், ஓர் இசைப்பாட்டை சாதாரிப் பண்ணில் ( முல்லைப் பண் என்றும் கூறுவர். இக்காலத்தில் தேவகாந்தாரம் என்று கூறப்படும் இராகம்.) பாடுகிறான். அதை வீட்டிலிருந்து கேட்ட இசை மேதை ஏமநாதர் வியப்படைந்தார். அவர் வெளியே வந்து பார்த்து பாடியது ஒரு விறகு வெட்டி என்பதைக் கண்டு வியப்படைந்தார். அவனை யார் எவர் என்ற விவரங்களைக் கேட்டார்.

தான் பாணபத்திரரிடம் சிறிது காலம் இசை பயின்றதாகவும் எனக்கு இசை வரவில்லை என்று என்னை விரட்டிவாட்டார் என்றும், தற்போது விறகை விற்று பிழைத்து வருவதாகவும் கூறினான். பாணபத்திரரால் புறக்கணிக்கப்பட்ட சீடன் விறகு விற்றுப் பிழைப்பவனே இவ்வளவு இசைப்புலமை பெற்றிருப்பவனாக இருந்தால், பாணபத்திரரின் இசைப்புலமை எப்படி இருக்கும்! அவரை இசைப் போட்டியில் வெல்வது முடியாத செயல் என்று எண்ணினார். அன்றிரவு ஏமநாதர், தமது சீடர்களுடன் ஒருவருக்கும் சொல்லாமல் மதுரையை விட்டுப் போய்விடுகிறார்.

## பரவலர் பண்பாட்டில்
1965 இல் வெளியான திருவிளையாடல் திரைப்படத்தில் 
இவரின் கதை இடம்பெற்றது. அப்படத்தில் ஏமநாதன் பாத்திரத்தை பாலைய்யா ஏற்று நடித்தார். 

## மேற்கோள்கள்

பகுப்பு:திருவிளையாடல் புராணக் கதை மாந்தர்கள்
சரல் ஏரி

**சரல் ஏரி** (*Saral Lake*) பாக்கித்தான் நாட்டின் நீலம் மற்றும் ககன் பள்ளத்தாக்கின் எல்லையில் 13,600 அடி (4,100 மீ) உயரத்தில் அமைந்துள்ளது. இந்த ஏரியை சார்தாவிலிருந்து காமோட்டு தேசிய பூங்காவிற்கு செல்லும் ஈப்பு பாதை மூலம் அணுகலாம். பின்னர் அங்கிருந்து மலையேற்றம் மூலம் ஏரியை அடையலாம்.

## மேற்கோள்கள்

பகுப்பு:ஆசாத் காஷ்மீர்
பகுப்பு:பாக்கித்தானின் புவியியல்
அசோக் கெம்கா

**அசோக் கெம்கா** (*Ashok Khemka*) (பிறப்பு: 30 ஏப்ரல் 1965) ஓய்வு பெற்ற இந்திய ஆட்சிப் பணி அதிகாரி ஆவார்.  1991ஆம் ஆண்டில் அரியானா அரசில்  இந்திய ஆட்சிப் பணியில் அதிகாரியாக சேர்ந்த  அசோக் கெம்கா தனது 35 ஆண்டு கால சேவையில் 66 முறை இடமாற்றம் செய்யப்பட்டவர்.

2005-2014 முடிய அரியானா முதலமைச்சராக  இருந்த பூபேந்தர் சிங் ஹூடா அரசில் பணியாற்றிய போது அசோக் கெம்கா, தான் பணியாற்றிய பல்வேறு துறைகளில் நடந்ததாகக் கூறப்படும் முறைகேடுகள் குறித்துப் புகாரளித்ததற்காகப் பெயர் பெற்றவர்.  இதில் முன்னாள் அரியானா முதலமைச்சர் பூபிந்தர் ஹூடா ஆட்சிக் காலத்தில் நடந்த நில ஒப்பந்தங்கள் தொடர்பான ஊழல்களும் அடங்கும்.

## நில ஒப்பந்த ஊழல்
அசோக் கெம்கா அரியான அரசின் நில ஆவணம் மற்றும் பதிவாளர் துறையின் தலைமை இயக்குநராக 80 நாள் பதவியில் இருந்த போது, அரியானாவின் குருகிராம் நகரம் மற்றும் அதனைச் சுற்றியுள்ள  முதல்  வரையான மதிப்பிள்ள கிராமப் பஞ்சாயத்து நிலங்களை, வணிகப் பயன்பாட்டிற்கான நிலங்களை, டிஎல்எஃப் வீட்டுவசதி நிறுவனத்திற்கு மாற்ற முயன்ற  ராபர்ட் வதேராவை வெளிச்சத்திற்கு கொண்டு அதனை ரத்து செய்தார்..
## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:கொல்கத்தா நபர்கள்